ขอถามหน่อยครับ เกี่ยวกับ อาเจียนหลังทานอาหาร และมีอาการเพลีย หมดแรง บางครั้งบ้านหมุน แฟนผมเป็นบ่อยตอนนี้แฟนผมตั้งท้องได้ 2 เดือน แต่อาการนี้ ก็มีให้เห็นก่อนที่จะตั้งท้องด้วย ครับ ผมเลย สงสัยว่า เกิดจากอะไรครับ
สวัสดีค่ะ อาการอาเจียนหลังทานอาหาร และอาการเพลีย เวียนหัวบ้านหมุน หากเกิดขึ้นในขณะที่กำลังตั้งครรภ์ น่าจะเป็นอาการของการแพ้ท้องซึ่งมักเกิดในการตั้งครรภ์ครั้งแรก ครรภ์แฝด ครรภ์ไข่ปลาอุก มารดาที่มีน้ำหนักตัวมาก และส่วนใหญ่เกิดในช่วงสัปดาห์ที่ 6 ของการตั้งครรภ์ อาการได้แก่ คลื่นไส้ อาเจียน อ่อนเพลีย เหนื่อยง่าย เบื่ออาหาร อาการมักจะดีขึ้นเมื่ออายุครรภ์มากกว่า 3 เดือนการมีน้ำสีเขียวๆ และขมออกมา น่าจะเป็นน้ำดี ซึ่งอยู่ในส่วนต้นของลำไส้เล็ก ซึ่งหากมีอาการอาเจียนมาก อาเจียนรุนแรง ก็จะทำให้อาเจียนมีน้ำดีออกมาได้การบรรเทาอาการในเบื้องต้น ได้แก่ การทานอาหารให้ปริมาณน้อยลง แต่บ่อยครั้งขึ้นแทน เน้นอาหารที่ย่อยง่าย งดอาหารทอด อาหารมันๆ และอาหารรสจัด เน้นอาหารที่มีโปรตีนและวิตามินบี 6 สูง แนะนำให้ทานอาหารที่อุณหภูมิห้องหรืออาหารเย็นมากกว่าอาหารร้อน เนื่องจากกลิ่นของอาหารร้อนๆ จะกระตุ้นการอาเจียนได้มากกว่า หลังทานอาหารไม่ควรนอนทันที ควรเว้นระยะอย่างน้อย 2 ชั่วโมง พักผ่อนให้เพียงพอ จิบน้ำบ่อยๆ น้ำขิงจะช่วยลดอาการได้ดี อาจดื่มน้ำเกลือแร่เสริม หรือกินวิตามินเสริม โดยเฉพาะวิตามินบี 6 หากอาการเป็นมาก ควรไปพบแพทย์ เพื่อรับยาทาน หรือยาฉีดเพื่อช่วยลดอาการลงค่ะสำหรับอาการที่เคยเป็นมาก่อนการตั้งครรภ์นั้น อาจเป็นอาการที่เกิดจากมีโรคกระเพาะอาหารอักเสบหรือกรดไหลย้อนอยู่ก่อน และเมื่อตั้งครรภ์ มีอาการแพ้ท้องร่วมด้วยอีก จึงทำให้อาการเป็นมากขึ้นได้